Vrystaat Kunstefees kry nuwe hoof | Netwerk24
18 Maart 2021 11:30
Van den Berg, koördineerder van dié fees se literatuurfees sedert 2017, neem op 10 April die leisels oor.
Sy is in Bloemfontein gebore en het 'n meestersgraad in kunsgeskiedenis en beeldstudies aan die Universiteit van die Vrystaat (UV) verwerf.
Sy is sedert 2012 by die fees betrokke – eers as 'n student-assistent en projek-vrywilliger, en later as produksiebestuurder van twee vlagskip-kunsprojekte van die fees, It's My City (2016) en Onesie World (2017).
Peach sê in 'n verklaring hy is baie opgewonde daaroor dat Van den Berg by hom oorneem en voorbereidings vir die fees in Oktober gaan tref.
"As daar een nalatenskap is waarop ek as uitvoerende hoof in die afgelope ses jaar trots is, is dit die fenomenale span leiers wat nou die fees bestuur."
"Ek sal steeds brûe bou tussen Suid-Afrika en Australië, en die groter internasionale kunswêreld, soos wat ek in Bloemfontein en voorheen in Australië gedoen het. As die Covid-19-pandemie my een ding geleer het, is dit dat ons nou meer as ooit tevore met die res van die wêreld verbind is. Ek sien uit daarna om te sien hoe Corneli en haar span die fees as 'n uitnemende geleentheid in die post-Covid-wêreld vestig."
• Verskillende afdelings van die fees word op verskillende datums aangebied. Besoek vrystaatkunstefees.co.za vir meer inligting.